da en da nl ca da da de es da da da da da da da da da da da da da da da da da sv da da da da de da da da da da da da da da da da da da nl da en da da es nl da
Nyt forum skal bidrage til bedre samarbejde mellem det offentlige og private om innovation og grønne indkøb | Erhvervsministeriet
22.8.2020 12:05:06 CEST | Erhvervsministeriet
Regeringen etablerer Forum for Offentligt-Privat Samarbejde, der skal komme med anbefalinger og løsningsforslag til bedre samarbejde mellem det offentlige og private inden for blandt andet innovation og grønne indkøb. Regionsdirektør Pernille Blach Hansen er udnævnt som formand for det nye råd.
Forum for offentligt-privat samarbejde skal være med til at skabe dialog og sikre videndeling mellem de centrale aktører på området. Forummet skal bidrage til at styrke samarbejdet mellem det offentlige og private inden for blandt andet innovation, kvalitet, erhvervspotentialer og grønne indkøb og bidrage til at sikre en sund konkurrence.
Det nye forum erstatter det tidligere Forum for Udbud og får et styrket fokus på samarbejde mellem offentlige og private aktører. Samtidig styrkes forummet med repræsentanter fra lønmodtagerorganisationerne.
”Forum for offentligt-privat samarbejde skal være et aktivt omdrejningspunkt for at udvikle innovative løsninger og løfte fx den grønne dagsorden. Det er jeg sikker på, at det nye forum kan bidrage til. Det er også rigtig positivt, at vi styrker fokus på samarbejdet mellem det offentlige og private,” siger erhvervsminister Simon Kollerup.
Formand Pernille Blach Hansen er regionsdirektør i Region Midtjylland. Hun har en omfattende ledererfaring fra både den offentlige og den private sektor, hvor et omdrejningspunkt for hendes arbejde i høj grad har været bæredygtighed og miljø.
”Jeg ser frem til at tage fat på arbejdet som formand for det nye forum. Vi har en vigtig opgave i at bidrage med løsningsforslag, der kan fremme og udvikle samarbejdet mellem det offentlige og private. Min erfaring er, at et stærkt samarbejde kan resultere i bedre velfærd og gode løsninger for borgerne,” siger Pernille Blach Hansen.
Forum for offentligt-privat samarbejde er nedsat for en periode frem til 1. oktober 2022 og består af 17 medlemmer.
Konkurrence- og Forbrugerstyrelsen er ansvarlig for at sekretariatsbetjene Forum for offentligt-privat samarbejde.
Kommissorium for Forum for Offentligt-Privat Samarbejde.pdf
33 92 33 50https://www.em.dk/
Følg pressemeddelelser fra Erhvervsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Erhvervsministeriet
Brexit-pulje på vej til virksomheder i de maritime erhverv3.10.2022 15:12:05 CEST | Pressemeddelelse
Storbritannien er et vigtigt marked for danske producenter af udstyr og serviceudbydere inden for det maritime område. Derfor er der nu økonomisk hjælp til virksomheder hårdt ramt af Brexit.
Pristjek udløser undersøgelse af prisen på bl.a. smør og gas2.10.2022 09:49:20 CEST | Pressemeddelelse
Erhvervsminister Simon Kollerup satte i august gang i en skærpet overvågning af prisstigningerne. Konkurrence- og Forbrugerstyrelsen vil på den baggrund sætte gang i en nærmere undersøgelse inden for nogle af de produktområder, hvor prisstigningerne ser ud til at være større end i sammenlignelige lande.
Handlingsplan skal styrke dansk eksport af forsvarsteknologi til USA28.9.2022 13:54:33 CEST | Pressemeddelelse
Regeringen lancerer i dag en ny handlingsplan for Industripartnerskabet for forsvarsrelateret eksport til USA. Handlingsplanen skal koordinere og styrke den industrielle indsats på tværs af myndigheder, virksomheder og brancheorganisationer i forbindelse med anskaffelsen af F-35 kampflyene og i sidste ende styrke dansk eksport til USA.
Fastholdelse af den kontracykliske kapitalbuffersats i Danmark28.9.2022 09:43:54 CEST | Pressemeddelelse
Regeringen har besluttet at fastholde satsen for den kontracykliske kapitalbuffer for 3. kvartal 2022 på 2,5 pct. i Danmark med virkning fra den 30. september 2023.
Millionpulje til virksomheder ramt af Brexit er åben25.9.2022 11:57:33 CEST | Pressemeddelelse
De virksomheder, der er hårdest ramt, pga. Brexit, kan nu søge kompensation.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022